niekoľko poznámok k scenérii Piešťany airport & city a okoliu

scenéria je položená na orto-foto mape, ktorej autor zo skromnosti si nepraje publikovanie. Môj osobnýpodiel na orto mape spočíval vo vyvážení tonu a sýtosti farieb jednotlivých "štvorcov" vo Photoshope. 
Fotomapa pokrýva plochu približne od diaľnice D1 pri Hornej Strede až po priehradovú hať na vodnej nádrži Sĺňava (severo-južným smerom) a od obce Ostrov po koryto rieky Váh pri upätí Tribečského pohoria ( v smere východ – západ). V tomto smere je vymedzená aj vhodnými VFR orientačnými bodmi – zrúcaninou Čachtického hradu a hradu Tematín, ktoré scenéria obsahuje. 

Najskôr jedna osobná poznámka: pred časom som dostal majl v ktorom ma pisateľ napadol z toho, aby som „nemachroval“, nehral sa na architekta a robil scenérie, tak ako to robia iný. Je pochopiteľné, že takýto majl nepovzbudí, napriek tomu som hľadal dôvody z čoho pramení jeho nespokojnosť. Problém spočíval v tom, že ja modelujem objekty ako reálny 3D tvar, zatiaľ čo prevážna väčšina tvorcov scenérii „polepí“ fototextúrou jednoduchý kubus. Mne však takéto kašírovanie, podobné výrobe divadelných kulís nevyhovuje. Je pravdou, že z hľadiska dátovej náročnosti je môj spôsob menej vhodný ako polygónove chudobný kubus. Urobil som však malé porovnanie: rovnaký objekt som mapoval kvalitnejšou fototextúrou (256x256 pixel je dolná hranica kvality jednoduchej textúry) a ten istý objekt vymodeloval so všetkými „booleanskými“ operáciami v Gmax-e s použitím defaultných textúr. Rozdiel v dátovej náročnosti nebol až tak dramatický, aby som musel 
ustúpiť od tohto spôsobu modelovania. Ak sa nepodľahne zvodom modelovania detailov, ktoré pre funkciu letového simulatora nie sú podstatné – dá sa docieliť rozumný kompromis medzi reálnosťou objektu a jeho dátovým objemom. Vyžaduje to však trpezlivú polygónovu  optimalizáciu objektu. Zámerom tejto poznámky bolo upozorniť, že táto scenéria 
nie je úplne FPS friendly, ale súčasné počítačove systémy by nemali mať s ňou problémy.

on-line lietanie 
splnenie podmienky pre on-line lietanie bolo na jednej strane zjednodušené tým, že orto-foto mapa je uložená presne – nebolo potrebne korigovať polohu RWY 1-19, okrem drobných korekcii spojovacích dráh a presného umiestnenia množstva helipotov, ktoré fotomapa výrazne zobrazovala. To znamená, že takto položená RWY je polohou identická s defaultnou. Na druhej strane bude však nutné „vyčistiť“ všetky parkovacie pozície od statických modelov. Snack-bar v TU-134-ke, ktorý stojí mimo apron, pred terminálom (inak už vo veľmi zúboženom stave)  by event. mohol zostať na pôvodnom mieste.Avšak autobus pieštanských kúpelov už by mohol byt prekážkou a preto "onlajnistom" neodoporúcam inštalovat.
V objekte letiska je pomerne rozsiahle múzeum leteckej techniky. V scenérii je modelovaná iba jeho časť - z úsporných dôvodov. Tiež odporúčam z uvedených dôvodov neinštalovať. Pre ostatných je tu príležitosť tým znížiť dátovu náročnosť scenérie. (súbor <traffic_muzeum.bgl> v adresáre scenery)
Súbežne s hlavnou RWY je položený trávnatý strip, ktorý využíva miestny aeroklub. Podobne aj v simulátore bola táto dráha oživená dynamickým aerovlekom. Simulátorova realizácia vyžadovala pre toto riešenie položiť dve „fantomové“ dráhy nad pôvodnú trávnatú dráhu. Tie sa však v GPS systéme simulátora tiež zobrazujú, čo môže pri online lietaní spôsobovať problémy. Z toho dôvodu je možné aj túto „vychytávku“ zo scenérie odstránil. (súbor <traffic_aerovlek.bgl> v adresáre scenery)
iné  poznámky
modelovanie širšieho okolia scenérie letiska podľa vzoru scenérii Prahy, Bratislavy prípadne Pezinka bol nepoužiteľný nakoľko v meste Piešťany nie sú veľké dominanty . Lákavá je síce možnosť vytvoriť sériu liečebných ústavov a penziónov ako malé drobné objekty situované v zeleni parku na „kúpeľnom ostrove“, ktorý je však od scenérie letiska už veľmi vzdialený. Preto som sa rozhodol modelovať iba tú časť mesta, ktorá leží v osi pristávacieho kužeľa pripadne v jeho tesnej blízkosti. Scenériu som napriek tomu doplnil niektorými "hmotnejším" objektmi, ktoré je možné vizuálne vnímať aj z väčšej vzdialenosti - hotel Magnólia,Thermia Palace, Dom umenia (filharmónia), hotel Eden, mosty cez Váh a niekoľko ďalších. 
Istou výzvou je doplniť scenériu autogénom domov, tak ako je to teraz "v kurze". Ak sa nájde nadšenec, ktorý za mňa zvládne to úmorne "klikanie" - rád to uvítam.
Problém, ktorý v tejto fáze tvorby scenérie som nevyriešil -  je vodná nádrž Sĺňava a jej pobrežie. Inštalovaný SRTM reliéf Slovenska spôsobil značné deformácie. Nielen to, že vlastná hladina má viditeľné výškove nerovnosti, ale hlavne svah tesne pri hladine ( známy ako Červená veža) je výškove a polohou značne zdeformovaný. Riešením je vytvoriť v tomto priestore novú mesh. Nerovnosti na hladine vodnej plochy som vyrovnal niekoľkými flattenmi . Neviem posúdiť výsledok tejto úpravyu tých, ktorí používajú FS Global 2008. V súčasnom období sa stavebne dokončuje nový terminál letiska. Z  momentálne
reálneho stavu však nedokážem posúdiť jeho definitívne riešenie (nemám dokumentáciu). Preto prvý upgrade scenérie bude už konečný stav všetkých stavebných úprav terminálu a jeho okolia.
Uvedené poznámky majú osobný skôr privátny charakter odlišný od zaužívaného „readme“ z toho dôvodu, aby prípadný oponenti scenérie posudzovali iba tie nedostatky o ktorých neviem a súčasne poznali východiska pri tvorbe tejto scenérie. 
Pôvodne som mal úmysel vytvoriť dve verzie tejto scenérie: "on-line" a "no on-line" pre záujemcov, ktorí online nelietajú a chceli by mať scenériu kompletnú. Domnievam sa však, že prevažná väčšina uživateľov FS-ky je natoľko zručná, že odinštalovanie či doinštalovanie zopár súbor hravo zvládne.

inštalácia
adresárova štruktúra v tomto archíve je obecne známa a celá inštalácia spočíva iba v správnom vložení súborov z archívu do príslušných adresárov naištalovanej FS-ky a ich následným aktivovaním v postupnosti:
- SETINGS / SCENERY LIBRARY / ADD AREA ..../ ADDON SCENERY a v Area List enebled sceneriu. Adresár <Aircraft> presunúť s celým obsahom do adresára AIRCRAFT v root adresáre Flight Simulátor. 

S vďakou prijmem všetky kritické, ale konštruktívne pripomienky, aby finálny produkt nás všetkých uspokojil.

poďakovanie
patrí všetkým známym ale aj úplne neznámym autorom modelov, ktoré som použil po novom otextúrovani  ako statické 
objekty scenérie:
BUS - Mitsuya Hamaguchi
L-13 - Wolfgang Piper
L-13SW Vivat - Milan Lisner, Jiří Masník, Jiří Chvátal, Jiří Brožek
Z-226MS - Jiří Brožek, Jiří Masník, Jiří Chvátal, Tibor Kokai
Yak-40 - neznámy  
Tu 134 - Eric Johnson 
Mi-24 Hind - Lukas Wilhelm, Michal Krechowski  


kanik@nextra.sk 

 
